Nigeriyalik milliarder o‘z boyligiga ishonch hosil qilish uchun bankdan 10 mln dollar pulini yechib oldi

Afrika qit’asidagi eng boy odami sifatida tan olingan nigeriyalik tadbirkor Aliko Dangote o‘ziga o‘zining boyligini isbotlaganini aytdi. Bu haqda “Gazeta.ru” xabar bermoqda.

Uning so‘zlariga ko‘ra, u qachonlardir haqiqatan ham boy ekaniga ishonch hosil qilish uchun hisobidan 10 million dollarni yechib olgan.
“Biznes boshlanganida, maqsad— birinchi millionni topish bo‘ladi. Ammo taxminan bir yil o‘tib, mening boyligim 12-13 milliard dollardan oshgach, men ularni shunchaki qog‘ozda yozilgan raqamlar deb hisoblardim”, — deydi Dangote.
O‘shanda u bankka borib, hisobidagi mablag‘ning bir qismini yechib oldi. Shundan keyin u pulini mashinasining yukxonasiga joylashtirdi va uyga yetib kelgach, yukxonani ochib ularga qaradi. Ularning haqiqiy ekanligiga ishonch hosil qilib, keyingi kuni milliarder uni bankka qaytarib topshirgan.